עמנואל נבון

עמנואל נבון (נולד ב-21 בינואר 1971) הוא דוקטור ליחסים בין-לאומיים אשר משמש מנכ"ל סניף [https://elnetwork.eu ELNET] בישראל וכמרצה בבית הספר למדע המדינה, ממשל ויחסים בינלאומיים באוניברסיטת תל אביב.<ref></ref> הוא עמית בכיר במכון ירושלים לאסטרטגיה וביטחון (JISS)<ref></ref> ופרשן בערוץ i24news.

==קורות חיים==
=== רקע ===
נבון נולד בשם עמנואל מרז'ן (בצרפתית: Emmanuel Mréjen) למשפחה מתבוללת בפריז שבצרפת. למד בבית ספר יסודי דו-לשוני (צרפתית/אנגלית). את תוארו הראשון במנהל ציבורי קיבל מהמכון למדע המדינה פריז. במהלך לימודיו התמחה במשרד החוץ הצרפתי ובמשרד האוצר הצרפתי. בראשית שנות העשרים לחייו חזר בתשובה, ובשנת 1993 עלה לישראל בגפו והשלים תואר שני ושלישי ביחסים בינלאומיים באוניברסיטה העברית בירושלים.<ref></ref> התגייס לצה"ל בגיל 24 ושירת בהנדסה קרבית. במהלך לימודיו לתואר שני חיבר עבור משרד החוץ הצעה לרפורמה של האו"ם. כדוקטורנט, היה עמית במרכז שלם.<ref name="heb.navon.com"></ref>

=== קריירה ===
נבון החל את הקריירה שלו בחברת הלוי דוויק, כיועץ לחברות ישראלית שביקשו להצטרף לתוכנית המחקר והפיתוח של הנציבות האירופאית. בשנים 2003-2005, שימש כמנכ"ל הרשת העסקית לשיתוף פעולה בינלאומי (BNIC), עמותה שהכשירה את ראשי המשק הישראלי בתחום ההסברה.<ref></ref> בשנים 2005-2010 היה שותף מנהל בחברת נבון-לוי ושות' (חברת ייעוץ לקידום פרויקטים חקלאים ואנרגטיים ישראלים באפריקה שמדרום לסהרה) ובשנים 2011-2016 שימש כראש התכנית לתקשורת ומדע המדינה במכללה החרדית בירושלים (מטעם אוניברסיטת בר-אילן).<ref name="heb.navon.com"/> מאז ינואר 2023 הוא משמש במנכ"ל ארגון ELNET בישראל.

=== אקדמיה ===
מאז שנת 2002, נבון מרצה (כעמית הוראה) בבית הספר למדע המדינה, ממשל ויחסים בינלאומיים באוניברסיטת תל אביב.<ref></ref> בשנים 2012-2022 הוא היה מרצה (כמורה מן החוץ) בבית הספר לאודר לממשל, דיפלומטיה ואסטרטגיה באוניברסיטת רייכמן.<ref></ref> הוא מלמד ולימד שיעורים על מדיניות החוץ של ישראל, על תולדות הדיפלומטיה, על האיחוד אירופאי, על הגלובליזציה, ועל מדיניות אנרגטית.<ref></ref> בשנים 2013-2023 היה עמית בכיר בפורום קהלת<ref></ref>, ובשנת 2017 הצטרף ל-[https://jiss.org.il/he/ מכון ירושלים לאסטרטגיה וביטחון (JISS)] כעמית מחקר.<ref>[https://jiss.org.il/author/nenavon/ העמוד של ד"ר עמנואל נבון באתר של מכון ירושלים לאסטרטגיה וביטחון] </ref> בנייר המדיניות שהגיש לכנס הרצליה בשנת 2006 הצביע נבון על כשלי ההסברה של ישראל והציע דרכים להתגבר עליהם.<ref></ref> בנייר המדיניות שפרסם יחד עם פרופ' אברהם דיסקין עבור פורום קהלת, מציע נבון לאמץ את שיטת הרשימות הפתוחות וכן בריתות בין-מפלגתיות בבחירות לכנסת.<ref></ref>

=== תקשורת ופרשנות ===

עמנואל נבון במכון הסיני ללימודים אסטרטגיים בינלאומיים
נבון הוא פרשן לחדשות חוץ בערוץ i24news (באנגלית ובצרפתית) מאז הקמת הערוץ בשנת 2012.<ref></ref> הוא גם מרבה להופיע בכלי תקשורת בישראל ומחוצה לה כדי לתת את פרשנותו באנגלית, בצרפתית ובעברית, לרבות ב-פרנס 24<ref></ref>, קול אמריקה<ref></ref>, וול סטריט ג'ורנל<ref></ref>, ווושינגטון פוסט<ref></ref>, בלומברג<ref></ref>, סקיי ניוז<ref></ref>, פיננשל טיימס<ref></ref>, שיונחואה<ref></ref>, הטלוויזיה המרכזית של סין<ref></ref>, אל-ג'זירה<ref></ref>, לה מונד<ref></ref>, לה פיגארו<ref></ref>, ליברסיון<ref></ref>, לה נובל אבזרווטר<ref></ref>, לה פואן<ref></ref>, פרנס קולטור<ref></ref>,רדיו צרפת בינלאומי<ref></ref>, רדיו קנדה<ref></ref>, ערוץ הכנסת<ref></ref>, גלי צה"ל<ref></ref>, הארץ<ref></ref>, דה מרקר<ref></ref>, ynet<ref></ref>, כאן 11<ref></ref>, וכאן רשת ב<ref></ref>.

טורי הדעה של נבון התפרסמו בניוזוויק<ref></ref>, לה מונד<ref></ref>, לה פיגארו<ref></ref>, הג'רוזלם פוסט<ref></ref>, גלובס<ref></ref>, דה מרקר<ref></ref>, ישראל היום<ref></ref>, מקור ראשון<ref></ref>, ידיעות אחרונות<ref></ref>, ומעריב<ref></ref>. הוא בעל טור בטיימס אוף ישראל<ref></ref>, והיה בעבר בעל טור במידה<ref></ref>.

נבון מרבה לתת הרצאות בחו"ל עבור ארגונים כמו הפדרציות היהודיות של צפון אמריקה, הלל<ref></ref>, ואנלט<ref></ref>.

במרץ 2011, הרצאה של ד"ר נבון באוניברסיטת קוויבק במונטריאול הופרעה על ידי סטודנטים פרו-פלסטינים והוא נאלץ להסתלק מן הקמפוס בליווי כוחות ביטחון.<ref></ref> בנובמבר 2012, העיתונאי הבלגי אדי קקלברג קטע באמצע ובשידור חי ריאיון עם ד"ר נבון ברדיו RTBF לאחר שנבון האשים את העיתונאי בקידום התעמולה של החמאס.<ref></ref> ב-2019, נבון הוזמן על ידי בית הספר הגבוה של הכשרת מורים בשווייץ כדי להציג את עמדתו בסוגיית הפליטים הפלסטינים בעקבות סערה ציבורית שנוצרה על ידי ההחלטה המקורית של בית הספר להזמין רק מרצים המזוהים עם הנרטיב הפלסטיני.<ref></ref> ביולי 2020, נבון התעמת בטלוויזיה ANews עם עיתונאי טורקי אשר טען כי יהודה ושומרון הם שטחים ש "נגנבו" על ידי ישראל. "שטחים אלו לא נגנבו, בניגוד לשטחים שמדינתך גנבה מקפריסין ומסוריה" השיב לו נבון.<ref></ref>

== דעות ופולמוסים ==
=== יחסים בין-לאומיים ===
נבון טוען כי התחום הידוע כ"תאוריות היחסים בינלאומיים" חסר תועלת ושהפולמוסים בדיסציפלינה זו מהווים הונאה אינטלקטואלית בגבול השרלטנות.<ref></ref> גישתו המזלזלת של נבון כלפי תאוריות היחסים הבינלאומיים עוררה ביקורת נוקבת של החוקרים דוקן בל ובריאן שמיט. הביקורת של שמיט על נבון מצוטטת בהרחבה בספרות המקצועית.<ref></ref><ref></ref><ref></ref><ref></ref><ref></ref><ref></ref>

נבון תומך בכלכלת שוק ובגלובליזציה.<ref></ref> הוא סובר שיש לנצל את היתרון הטכנולוגי של ישראל כדי לקדם עצמאות אנרגטית, עמדה שעוררה את הביקורת של פרופ' יחזקאל דרור.<ref></ref> נבון תומך הגישה האטלנטית: שימור ברית נאט"ו והאיחוד האירופי, הוא חשדן כלפי רוסיה, והתנגד לברקזיט.<ref></ref> הוא מצדיק את מדיניות ה "הפרד ומשול" של ישראל כלפי האיחוד האירופי (דהיינו, הידוק הקשרים עם קבוצת וישגראד לצורך נטרול הצבעות פה אחד של מועצת האיחוד האירופי בסוגיית ישראל והמזרח התיכון) אך גם מזהיר מפני "הצלחה יתרה" של מדיניות זו משום שלטענתו, "עם כל חסרונותיו, שוק אירופי משותף ומקורב לארצות הברית הוא אינטרס ישראלי הרבה יותר מאשר יבשת מפוצלת בין ממשלות מרקנטיליסטיות ופרו-רוסיות."<ref></ref>

=== הסכסוך הישראלי-ערבי ===
נבון מגדיר את הסכסוך הישראלי-פלסטיני כ"מלכוד 22."<ref name="wheredowestand.org"></ref> הוא סובר שיש לחולל שינויים טריטוריאליים על מנת לשמר את האופי היהודי והדמוקרטי של מדינת ישראל, אך אינו מאמין שניתן להגיע להסכם עם הפלסטינים. הוא גם דוחה את האפשרות של נסיגות טריטוריאליות חד-צדדיות (כגון תוכנית ההתנתקות ב-2005) בשל הסיכון הביטחוני הכרוך בכך. לדבריו, פתרון שתי המדינות "ממשיך לעבוד בתאוריה ולהיכשל בפרקטיקה."<ref name="wheredowestand.org"/> לשיטתו של נבון, ההתנחלויות אינן בלתי-חוקיות; הוא דוחה את "זכות השיבה" של הפלסטינים לישראל כחסרת בסיס במשפט הבינלאומי וכמנוגדת לפתרון שתי המדינות; והוא נחוש בדעתו כי רק מדינת ישראל הבטיחה את חופש הפולחן ושמרה על המקומות הקדושים של כל הדתות בירושלים.<ref name="wheredowestand.org"/>

בנובמבר 2005 מתח נבון ביקורת על ההיסטוריונים החדשים.<ref></ref> באפריל 2010, הוא גינה את "ג'יי קול" וטען כי יוזמה זו מתעלמת מן אחריות המנהיגות הפלסטינית בכישלון תהליך השלום.<ref></ref> באוקטובר 2016, נבון השיב לחגי אל-עד על קריאתו במועצת הביטחון לפעול נגד נוכחותה של ישראל ביהודה ושומרון.<ref></ref> ב-2020, נבון הביע את תמיכתו בתוכנית השלום של הנשיא טראמפ ובסיפוח יהודה ושומרון. לטענתו של נבון, סיפוחים ישראלים חלקיים מעבר לקו הירוק אינם מנוגדים למשפט הבינלאומי ולפתרון שתי המדינות.<ref></ref>

בעקבות מתקפת הפתע על ישראל (2023), נבון הצהיר כי "על ישראל ללמד את אויביה לקח אשר לעולם לא יישכח על ידם ועל ידי העולם."<ref></ref> בעימות עם דיאנה בוטו ודניאל לוי בתוכניתו של מהדי חסן בערוץ אל ז'זירה טען נבון ש "ישראל היא המקום היחיד במזרח התיכון שבו ערבים הם בני חורין," ש "הציונות היא תנועת שחרור לאומי אשר שחררה את מולדתה מן הקולוניאליזם הערבי-מוסלמי," וש "פלשתינה היא המצאה קולוניאלית בריטית."<ref></ref>

=== לאומיות ודמוקרטיה ===
לשיטתו של נבון היהודים הם לא רק דת אלא גם לאום, ועל כן הם זכאים לזכות להגדה עצמית.<ref></ref> הוא רואה בציונות תנועת שחרור לאומית, וטוען כי לא ניתן לערר על הלגיטימיות של מדינת הלאום היהודית מבלי לערר על הלגיטימיות של כל מדינות הלאום.<ref></ref> נבון סבור כי אין סתירה עקרונית בין לאומיות מצד אחד (לרבות לאומיות יהודית) לבין דמוקרטיה ושוויון אזרחי מצד שני. לפי כך, הוא תמך בחקיקת חוק הלאום, אם כי גם הסכים שיש לעגן במקביל את עקרון השוויון האזרחי.<ref></ref>

לנבון ביקורת נוקבת כלפי יהודים פוסט-ציונים אנטי-ציוניים, כגון פיטר ביינהרט, מייק מרקוזי, ואיתן ברונשטיין אפריסיו, והוא מאתגר את טענותיהם.<ref></ref><ref></ref><ref></ref>

=== אקטיביזם שיפוטי ותיקון שיטת הבחירות ===

לנבון גישה ביקורתית כלפי האקטיביזם השיפוטי והמהפכה החוקתית של השופט אהרון ברק. בספרו ניצחון הציונות טוען נבון כי האיזון בין שלוש הרשויות הופר בשנות ה-1990 בעקבות שינויים מרחיקי לכת שנקבעו באופן חד-צדדי על ידי בג"ץ: 1. הקביעה כי "הכל שפיט" ועל כן ששום סוגיה ציבורית אינה חסינה מביקורת שיפוטית; 2. הרחבת זכות העמידה ופתיחת שערי בג"ץ לכל דכפין; 3. ההחלטה לבטל חוקי הכנסת הנחשבים מנוגדים לחוקי יסוד; 4. השימוש בעילת הסבירות לביטול החלטות ממשלה; 5. הפיכת הייעוץ של היועץ המשפטי לממשלה להחלטות המחייבות את הממשלה.<ref></ref> נבון תומך בחקיקת חוק יסוד: החקיקה על מנת להחזיר את האיזון בין הרשויות באופן מוסכם ובתמיכת רוב מוצק.<ref></ref> נבון מתח ביקורת על הרפורמה המשפטית בישראל (2023) של יריב לוין. הוא טען שהרפורמות של לוין "מוגזמות" ושהן "יחליפו חוסר איזון אחד על ידי חוסר איזון אחר במקום לתקן את חוסר האיזון אשר נוצר על ידי פסיקת בג"ץ במשך השנים."<ref></ref>

נבון גם מציע שני תיקונים לשיטת הבחירות לכנסת: רשימות פתוחות והסכמי עודפים רב מפלגתיים. בשיטת הרשימות הפתוחות, סדר חברי הרשימה נקבע ביום הבחירות בידי מי שמצביע לאותה רשימה (עם אפשרות להגבלות, כגון שריון מקום ראשון ליו"ר הרשימה וכיוצא בזה). באשר להסכמי עודפים רב מפלגתיים, הם יאפשרו למפלגות שונות להתאגד לפני הבחירות ל"גוש" פוליטי אחד. קולות מפלגה ב'גוש' שלא תעבור את אחוז החסימה יוענקו למפלגה הגדולה ב'גוש'. שיטה זו תחזק את השתקפות רצונם של האזרחים בתוצאות הבחירות ולמפלגות הקטנות יהיה תמריץ להצטרף ל'ברית', שכן כך מצביעים יוכלו להצביע להן ללא חשש שתמיכתם לאחר הבחירות תוענק למנהיג 'הגוש' היריב. גם למפלגות החוששות שלא יעברו את אחוז החסימה יהיה תמריץ להצטרף ל'ברית' שכן תומכיהם יוכלו להצביע להן תוך ביטחון שבכל מקרה קולותיהם יספרו ויחזקו את 'הגוש'.<ref></ref>

=== "הכוכב והשבט" ופולמוס עם תום שגב ===
ספרו של נבון הכוכב והשבט: היסטוריה דיפלומטית של ישראל יצא לאור בעברית (בתרגום מאנגלית) בהוצאות "מערכות" ו "מודן" בשנת 2023 (עם הקדמה מהנשיא יצחק הרצוג). ההיסטוריון תום שגב פרסם בעיתון הארץ מאמר מאוד ביקורתי על הספר ועורר פולמוס עם נבון. בביקורת שלו, טוען שגב שנבון מייחס יותר חשיבות היסטורית לזאב ז'בוטינסקי מאשר לדוד בן-גוריון; שהוא משמיט ציטוטים מספרו של בני מוריס קורבנות; ושהוא מקבל בברכה את עליית הימין הקיצוני באירופה.<ref></ref> בתשובתו לשגב, אשר התפרסמה אף היא ב "הארץ," כותב נבון כי שלוש הטענות של שגב הנן מוטעות ומטעות. לשיטתו של נבון, הספר מייחס דווקא יותר משקל היסטורי לבן-גוריון מאשר לז'בוטינסקי; כל הציטוטים מספרו של מוריס נאמנים למקור (נבון מאשים את שגב בציטוט סלקטיבי כדי להסתיר את תמיכתו של בניטו מוסוליני בחאג' אמין אל חוסייני); והספר לא מקבל בברכה את עליית הימין הקיצוני באירופה, אלא להיפך (נבון טוען שכתב מאמרים כדי להזהיר מסכנת הימין הקיצוני האירופאי).<ref></ref>

== מעורבות פוליטית ==
בנובמבר 2012, נבון התמודד בבחירות המקדימות של מפלגת הליכוד לכנסת ה-19, אך לא נבחר למקום ראלי.<ref></ref> בבחירות לנשיאות צרפת ב-2017, תמך נבון במועמדותו של פרנסואה פיאון בסיבוב הראשון ובמועמדותו של עמנואל מקרון בסיבוב השני.<ref></ref> בדצמבר 2019, נבון תמך במועמדותו של גדעון סער לראשות הליכוד והודיע על תמיכה בו עם פרישתו מהליכוד כעבור שנה והקמת מפלגת תקווה חדשה.

==חייו האישיים==
נבון נשוי לסימה ולהם ארבעה ילדים. הוא גדל במשפחה יהודית חילונית וחזר בתשובה בנעוריו.<ref></ref> אבי־אמו היה קצין בצבא הצרפתי ומרגל במחתרת הצרפתית, וחייו ניצלו בזכות קצין גרמני.<ref></ref> אחותו הגדולה ולרי מרז'ן היא סופרת, אמנית וצלמת צרפתייה. אחי־אשתו – שמואל הרצפלד , הוא רב אמריקאי אורתודקסי מודרני.

==ביבליוגרפיה==
===ספרים===
* [https://www.modan.co.il/%D7%94%D7%9B%D7%95%D7%9B%D7%91-%D7%95%D7%94%D7%A9%D7%91%D7%98-%D7%94%D7%99%D7%A1%D7%98%D7%95%D7%A8%D7%99%D7%94-%D7%93%D7%99%D7%A4%D7%9C%D7%95%D7%9E%D7%98%D7%99%D7%AA-%D7%A9%D7%9C-%D7%99%D7%A9%D7%A8%D7%90%D7%9C?bsp=82984 הכוכב והשבט: היסטוריה דיפלומטית של ישראל], תרגמה מאנגלית: זהבה מרקס, הוצאת מודן, משרד הביטחון ומערכות, 2023.

<div class="mw-content-ltr">
*[https://books.google.co.il/books/about/The_Star_and_the_Scepter.html?id=kzJ4zQEACAAJ&source=kp_book_description&redir_esc=y The Star and the Scepter: A Diplomatic History of Israel], The Jewish Publication Society/University of Nebraska Press, 2020.
*[https://books.google.co.il/books/about/The_Victory_of_Zionism.html?id=2TMXogEACAAJ&source=kp_book_description&redir_esc=y The Victory of Zionism: Reclaiming the Narrative About Israel's Domestic, Regional, and International Challenges], CreateSpace, 2014.
*[https://books.google.co.il/books/about/From_Israel_with_Hope.html?id=qlnnygAACAAJ&source=kp_book_description&redir_esc=y From Israel With Hope: Why and How Israel Will Continue to Thrive], Balfour Books, 2011.
*[https://www.amazon.com/Plight-Among-Nations-Israels-Nationalism/dp/3639152913 A Plight Among the Nations: Israel's Foreign Policy Between Nationalism and Realism], VDM Verlag, 2009.
</div>

===מאמרים אקדמיים===
<div class="mw-content-ltr">
* [https://navon.com/wp-content/uploads/2022/02/Navon2021_ReferenceWorkEntry_IsraelSNation-StateLaw.pdf Israel's Nation-State Law], Palgrave International Handbook on Israel (February 2022), pp. 1–13
* [https://navon.com/wp-content/uploads/2021/01/hashiloach22_navon.pdf שמרנות בניחוח צרפתי: מבט להגותו של טוקוויל, השילוח 22 (כסלו תשפ"א, נובמבר 2020), עמ' 119-139.]
*[http://navon.com/wp-content/uploads/2020/09/HEP_Actes_1948_art_E_Navon.pdf Les réfugiés palestiniens: un regard géopolitique, Haute école pédagogique de Vaud (2020), pp. 104-114]
* [http://navon.com/wp-content/uploads/2020/09/Parde%CC%80s-63-Navon.pdf L'étoile et le sceptre: Israël et les nations, Pardès 63 (2019), pp. 103-108]
* [http://navon.com/wp-content/uploads/2020/01/European-Journal-of-Political-Research-2019.pdf Israel: Political Development and Data for 2018 (With Abraham Diskin), European Journal of Political Research, Vol. 58, N. 1 (December 2019), pp. 143-148]
* [http://navon.com/wp-content/uploads/2019/03/Israels-European-Dilemma-1.pdf Israel's European Dilemma, Israel Journal of Foreign Affairs Vol. 12, No. 3 (2018), pp. 325-331]
* [http://navon.com/wp-content/uploads/2018/12/Geopolitique_decembre_2018.pdf Israël et le Liban: Liaisons dangereuses, Diplomatie (décembre 2018), pp. 60-61]
* [http://navon.com/wp-content/uploads/2018/09/NAVON_et_al-2018-European_Journal_of_Political_Research_Political_Data_Yearbook.pdf Israel: Political Development and Data for 2017 (With Abraham Diskin), European Journal of Political Research, Vol. 57, N. 1 (December 2018), pp. 148-156]
* [https://navon.com/wp-content/uploads/2017/07/pages-from-hashiloach-5-5-navon-web.pdf חיזוק הדמוקרטיה - בלי שינוי השיטה, השילוח 5 (תמוז תשע"ז, יולי 2017), עמ' 41-67.]
* [http://navon.com/wp-content/uploads/2017/06/Geopolitique_juin_2017.pdf Etat des lieux sur le conflit israélo-palestinien, Diplomatie 39 (juin-juillet 2017), pp. 44-48]
* [http://navon.com/wp-content/uploads/2015/12/France-Israel-and-the-Jews_39-1.pdf France, Israel and the Jews: The End of an Era? Israel Journal of Foreign Affairs 9/2 (2015), pp. 201–211]
* [http://navon.com/wp-content/uploads/2015/12/Tensions-et-d%C3%A9fis_NAVON_v2_52.pdf La globalisation et ses ennemis (Globalization and its Enemies), in Tensions et Défis dans le Monde contemporain, Édition des Rosiers, 2013, pp. 349-358]
* [http://navon.com/wp-content/uploads/2015/12/Managing-Energy-Risks_ESG_35.pdf Managing Energy Risks in the 21st Century, Revue Management & Avenir 42 (2011), pp. 41–57]
* [http://navon.com/wp-content/uploads/2015/12/JCall.pdf J-Call: Un appel à la mauvaise foi, Controverses 15 (novembre 2010), pp. 29-33]
* [http://navon.com/wp-content/uploads/2015/12/The-Case-for-the-Jewish-State.pdf The Case for the Jewish State" In Israel on Israel (London, Vallentine Mitchell, 2008), pp. 55-79]
* [http://navon.com/wp-content/uploads/2015/12/Israel-a-t-il-un-projet-geopolitique.pdf Israël a-t-il un projet géopolitique? Hérodote, Revue de géographie et de géopolitique 124 (2007), pp. 69–78]
* [http://navon.com/wp-content/uploads/2015/12/Plaidoyer-pour-lEtat-juif_30.pdf Plaidoyer pour l'Etat juif, Outre-Terre: Revue française de géopolitique 9 (2004), pp. 19-41]
* [http://navon.com/wp-content/uploads/2015/12/From-Kippur-to-Oslo.pdf From Kippur to Oslo: Israel's Foreign Policy 1973-1993, Israel Affairs 10/3 (2004), pp. 1–40]
* [http://navon.com/wp-content/uploads/2015/12/Zionism-and-Its-Critiques.pdf Zionism and its Critiques, Jewish Political Studies Review 15/1-2 (2003), pp. 45–59]
* [http://navon.com/wp-content/uploads/2015/12/Illusions-perdues.pdf La France vue d'Israël: Illusions perdues, Outre-Terre: Revue française de géopolitique 3 (2002), pp. 253–268]
* [http://navon.com/wp-content/uploads/2015/12/Arafat-2000-BenLaden-2001.pdf Septembre 2000-Septembre 2001: Quel enseignement tirer? Outre-Terre: Revue française de géopolitique 2 (mai 2002), pp. 247-261]
* [http://navon.com/wp-content/uploads/2015/12/The-Third-Debate-Revisited_47.pdf The Third Debate Revisited, Review of International Studies 27 (2001), pp. 611–625]
* [http://navon.com/wp-content/uploads/2015/12/Y-a-t-il-une-vie-apres-Oslo.pdf Y-a-t-il une vie après Oslo? Outre-Terre, revue française de géopolitique 1 (janvier/mars 2001), pp. 33-49]
* [http://navon.com/wp-content/uploads/2015/12/Israel-and-the-reform-of-the-United-Nations.pdf Israel and the Reform of the UN, Israel Affairs Volume 5, Number 1 (1998), pp. 63-86]
</div>

=== ניירות מדיניות ===
<div class="mw-content-ltr">
* [http://navon.com/wp-content/uploads/2019/01/The-New-Emerging-Energy-Hub-in-the-Eastern-Mediterranean-JISS.pdf The New Emerging Energy Hub in the Eastern Mediterranean, JISS, 2019]
* [https://27da482dm48c5mf5k1jt0w2p-wpengine.netdna-ssl.com/wp-content/uploads/2017/01/KPF066_Improving-accountability-of-israeli-politics.pdf תיקונים בשיטת הבחירות והממשל (עם אברהם דיסקין), פורום קהלת, דצמבר 2016]
* [http://navon.com/wp-content/uploads/2015/12/Navon-EnergyPaperHartogSchool-September-20-2010_16.pdf Fueling Conflicts: Oil and Geopolitical Tensions, Yuval Ne’eman Workshop for Science, Technology and Security, Tel-Aviv University, 2010]
* [http://navon.com/wp-content/uploads/2015/12/Soft-Powerlessness.pdf Soft Powerlessness: Arab Propaganda and the Erosion of Israel's International Standing, Institute for Policy and Strategy IDC Herzliya 2006]
</div>

==קישורים חיצוניים==

* [https://social-sciences.tau.ac.il/profile/navone עמנואל נבון], באתר אוניברסיטת תל אביב
* [https://elnetwork.eu/branch/israel/ עמנואל נבון], באתר אל אלנט-ישראל
* [https://jiss.org.il/author/nenavon/ עמנואל נבון], באתר מכון ירושלים לאסטרטגיה וביטחון

== הערות שוליים ==

קטגוריה:בעלי טור ישראלים
קטגוריה:פובליציסטים ישראלים
קטגוריה:סגל i24NEWS
קטגוריה:מחברי ספרי עיון ישראלים
קטגוריה:בעלי תואר דוקטור מהאוניברסיטה העברית בירושלים
קטגוריה:סגל מכון ירושלים לאסטרטגיה ולביטחון
קטגוריה:סגל אוניברסיטת תל אביב: מדע המדינה
קטגוריה:חוקרי יחסים בין-לאומיים ישראלים
קטגוריה:סגל מרכז שלם
קטגוריה:חברי פורום קהלת
קטגוריה:ישראלים ילידי צרפת
קטגוריה:עולים בשנות ה-1990
קטגוריה:אפרת: אישים
קטגוריה:פעילי הליכוד
קטגוריה:פעילי מפלגת תקווה חדשה
קטגוריה:מדענים ישראלים שחזרו בתשובה
קטגוריה:סופרים ישראלים שחזרו בתשובה
קטגוריה:ישראלים שנולדו ב-1971